Distribution+l+Fælleslageret

media type="custom" key="29193139"

Fælleslageret er det sted i København, hvor avlerne leverer grønt til KBHFF hver eneste onsdag formiddag. Det er herfra varerne fra avlerne distribueres videre ud til lokalafdelingerne, så alle medlemmer kan få sine grøntsager onsdag efter onsdag. Er det en god dag på Fælleslageret, bliver det en god dag i hele KBHFF. For at sikre bemandingen på fælleslageret har distributionsgruppen og fælleslagervagterne i forbindelse med Avlermødet i oktober 2014 lavet en omstrukturering, som trådte i kraft d.1. januar 2015. Siden da har 8 teams med hver sit teamlink besat vagterne og varetaget opgaverne på fælleslageret. Hver uge har et team vagt fra klokken 8:45 til cirka 14:30.

=Tag en tjans som fælleslagervagt=

Er man på vagt på Fælleslageret, står man ikke stille – måske man starter med at sætte kaffe over, men så går det løs. En vagt på fælleslageret går ud på at modtage varer fra landmændene og fordele dem på paller til hver afdeling og er derfor fysisk krævende. Alle vores teamlinks er garvede fælleslagervagter, så der vil altid være minimum ét erfarent medlem, der kan hjælpe nye vagttagere i gang. Er der en gang man ikke kan komme, kan man bytte sin vagt til en anden onsdag og møde et af de andre teams. Du kan se alle 8 teams og vagtplanen her: fælleslager-teamoversigten. Er du en af KBHFF's nye fælleslagervagter? Så skriv til distribution@kbhff.dk og skriv hvilket team eller hvilken dato, du gerne vil begynde på, så sender vi dig de nødvendige informationer om vagten og sørger for, du kommer godt i gang. Vil du læse mere om vagten, så er der link til vagtbeskrivelsen her: Vagt på Fælleslageret (Beta) Vil du følge med i opdateringer med billeder fra fælleslageret hver onsdag, når varerne er modtaget, skal du melde dig ind i facebook-gruppen //KBHFF fællesgrupper//.

=Facebookgruppen=

Følg med i opdateringer fra fælleslageret om onsdagen i facebookgruppen KBHFF fællesgrupper.

=Historisk=

2015 - nu: KPH Volume, Enghavevej, Sydhavnen
I dag ligger Fælleslageret på Enghavevej 80 E i Sydhavnen tæt ved grænsen til Veterbro nær ved Enghave St. og Copenhavgen Skatepark. Det var i marts 2015, at vi flyttede Fælleslageret til Sydhavnen. I sommeren 2016 blev der på fælleslageret afholdt åbner fællesspisninger under titlen ET FÆLLESSKABENDE MÅLTID. Her deltog både medlemmer og ikke-medlemmer i madlavning med KBHFF's råvare for derefter at spise måltidet sammen. Ideen var at åbne KBHFF op for omverdenen og vise, hvordan vi skaber fællesskab gennem frivillighed og gode råvare. Sådan så fælleslageret ud en onsdag i oktober 2015.

media type="custom" key="28705628"
Her er videoen, som Andreas fra kommunikationsgruppen lavede over den kolde februardag i 2015, hvor fælleslageret flyttede fra Vanløse til Sydhavnen.

2014 - 2015: Kastanje Allé, Vanløse
Fra januar 2014 til og med februar 2015 havde KBHFF Fælleslager på Kastanje Allé i Vanløse. Der var ikke helt så meget plads, som vi har i dag, men til gengæld kunne KBHFF Vanløse have afdeling det samme sted som Fælleslageret. Sådan så fælleslageret ud i september 2014, da det lå på Kastanje Allé.

2013 - 2014: Cirkus Panik, Skjulhøj Allé, Vanløse
Den 14. august 2013 flyttedes Centrallageret (som det blev kaldt på det tidspunkt) fra Gladsaxe til Cirkus Panik i Vanløse. Allerede et halvt år efter flyttedes lageret igen. Det blev til KBHFF's lager i kortest tid. Til gengæld blev der lavet en fin film derude fra. media type="vimeo" key="84031934" height="360" width="640" Sådan kom varerne fra avlerne til KBHFF's medlemmer hver onsdag året rundt. Og sådan distribueres de stadigvæk, selvom Centrallageret nu hedder fælleslageret og ligger i Sydhavnen frem for i Vanløse.

2011 - 2013: Gladsaxe
I oktober 2011 fik KBHFF sit første lager. Dengang hed det ikke fælleslageret, der hed det bare 'lageret i Gladsaxe'. Man tog heller ikke en tjans som fælleslagervagt men som gladsaxevagt. Sådan så KBHFF's første lager ud tilbage i 2011. Lageret lå i Gladsaxe, så man skulle med offentlig transport for at komme dertil. Til gengæld fik man rejsen refunderet i kollektivgruppen.

2009 - 2011: Kafax, Korsgade, Nørrebro
Før KBHFF havde et fælleslager, var det i kælderen på Korsgade, hvor nørrebroafdelingen har og altid har haft lokaler, at grøntsagerne blev fordelt til de forskellige afdelinger. Den gang var der heldigvis heller ikke så mange afdelinger som i dag. Den 13. september 2011 skrev fødevarefællesskabet på kbhff.dk: KBHFF søger lokale til lager og distributionscentral (klik for at læse artiklen), og en måned efter startede foreningen op med sit første lager i Gladsaxe. Sådan så det ud, da KBHFF havde lager i Korsgade på Nørrebro.

=Møder med fokus på fælleslageret=

Arbejdsdag på Fælleslageret 23. November 2014 Opfølgning på pakkeledermøde ved Avlermødet 2014

media type="custom" key="29193141"